kardosdrur/scandi-wiki huggingface dataset:
Viva la Vida

"Viva la Vida" er den anden single fra Coldplays album Viva la Vida or Death and All His Friends. Singlen blev lanceret den 7. maj 2008 og er bandets største hit nogensinde med hitlisteførstepladser i både Storbritannien og USA.

Den vandt en Grammy Award for årets sang i 2009.

Sangen er beskyldt for at være et plagiat af Joe Satrianis sang "If I Could Fly".

Musikvideoer 
Den officielle musikvideo til "Viva la Vida" blev instrueret af Hype Williams og fik premiere på Coldplays officielle hjemmeside den 1. august 2008. Videoen viser bandet, der optræder mod en sløret og skæv version af Eugène Delacroix' maleri La Liberté guidant le peuple. Siden udgivelsen er "Viva La Vida"-videoen blevet en af de mest besøgte musikvideoer på YouTube, med over 70.000.000 views over hele verden.
En anden alternativ video blev optaget i Haag i Holland, instrueret af Anton Corbijn og udgivet sammen med den første. Denne anden version er en hyldest til Corbijns video til Depeche Modes "Enjoy the Silence" og skildrer Chris Martin som kongen, fra hvis perspektiv sangen bliver sunget.

Referencer

Eksterne henvisninger 
Coldplay – Officielle Hjemmside

Sange fra Storbritannien
Sange fra 2008
Coldplay-singler
Viva la Vida or Death and All His Friends

Viva la Vida or Death and All His Friends (eller bare Viva la Vida) er et album udgivet i 2008 af det britiske rockband Coldplay. Viva la Vida er spansk og direkte oversat betyder det «lev livet». Men i de fleste sammenhænge bruges det i betydningen «længe leve», som f.eks. «Viva la revolution» («længe leve revolutionen»). Albumillustrationen er hentet fra billedet La Liberté guidant le peuple som er malet af den franske kunstner Eugène Delacroix. Maleriet er inspireret af den franske revolution.

Sangliste 
Alle sange er skrevet af Guy Berryman, Jon Buckland, Will Champion og Chris Martin, dersom ikke andet er nævnt.

 «Life in Technicolor» 
 «Cemeteries of London» 
 «Lost!» 
 «42» 
 «Lovers in Japan» 
 «Yes» 
 «Viva la Vida» 
 «Violet Hill» 
 «Strawberry Swing» 
 «Death and All His Friends» 
    «The Escapist» (Hopkins, Martin) – 2.44

Coldplay-album
Album fra 2008
Jesper Carlsen (atlet)

Jesper Carlsen (født 1957) er en tidligere dansk atlet. Han var medlem af Herlev Atletik (1981-1983), Holte IF (1984-1987), Trongårdens IF (1988). Han tangerede den danske 100 meterrekord på 10,5 i 1981.

Danske mesterskaber 
  1988 400 meter 48.41
  1987 400 meter 47.99
  1986 400 meter 47.69
  1986 800 meter 1:50.16
  1985 400 meter 47.99
  1984 400 meter 47.47
  1983 400 meter 47.34
  1982 400 meter 48.79
  1982 200 meter 22.54
  1981 200 meter 21.71
  1981 100 meter 10.74

Eksterne henvisninger 
 DAF i tal 1981

Sprintere fra Danmark
Atleter fra Herlev Atletik
Atleter fra Holte IF
Atleter fra Trongårdens IF
Mellemdistanceløbere fra Danmark
Verne Troyer

Verne Jay Troyer (født 1. januar 1969 i Sturgis, Michigan, USA, død 21. april 2018 i Los Angeles, USA) var en amerikansk skuespiller og stuntmand som har medvirket i flere film. For det meste har han haft roller uden replikker. Troyer var dværg og 81,3 cm høj.

Troyer voksede op og havde sin uddannelse fra Centreville i Michigan. Han fik sin eksamen fra Centreville High School i 1987 og flyttede med nogle venner til Frisco i Texas, hvor han i 1993, fik sit første gennembrud i show business som en stunt double for en 9-måneder gammel baby i filmen Baby's Day Out (1994). Han har lagt navn til Verne Troyer festival som afholdes i hans hjemby Centreville. 

Troyers mest kendte rolle er som «Mini-Me» i Austin Powers-filmene, en rollefigur som skal være en miniature-kloning af «Dr. Evil», spillet af Mike Myers. Han har optrådte også som «Klotak» i Harry Potter og De vises sten , den lille tjener i Fear and Loathing in Las Vegas, Grinchen og The Imaginarium of Doctor Parnassus.

Han var gift med Genevieve Gallen, et ægteskab han søgte om annullering af den 23. februar 2004.

Troyers blev den 4. april 2018, hentet i sit hjem af en ambulance grundet "en allergisk reaktion". 
Den 21. april 2018 døde Verne Troyer, 49 år gammel.

Filmografi
 1997 Men in Black
 1999 Austin Powers: The Spy Who Shagged Me, «Mini-Me»
 2001 Harry Potter og De vises sten (orig. Harry Potter and the Philosopher's Stone, «Klotak»
 2001 Bubble Boy, «Dr. Phreak»
 2002 Run for the Money, «Atilla»
 2002 Austin Powers in Goldmember, «Mini-Me»
 2003 Pauly Shore is Dead
 2004 Karroll's Christmas, «Spike»
 2007 Postal, sig selv
 2008 The Love Guru
 2009 The Imaginarium of Doctor Parnassus
 2012 Project X

Eksterne henvisninger

 

Skuespillere fra Michigan
Harry Potter-skuespillere
Jennifer Hudson

Jennifer Kate Hudson (født 12. september 1981 i Chicago i USA) er en sanger og skuespiller.

Hun blev først kendt som en af finalisterne til American Idol sæson tre. Hun vandt en Oscar for bedste kvindelige birolle som Effie White i filmen Dreamgirls fra 2006. Hun var også med i Sex and the City, hvor hun spillede Carries (Sarah Jessica Parker) personlige assistent.

Den 24. oktober 2008 blev hendes mor Darnell Donerson og broderen Jason fundet skudt og dræbt i Donersons hjem. Jennifers nevø (søn af søsteren) blev så meldt savnet, og blev fundet død nogen dage senere. Også han var skudt.

I 2009 sang hun Michael Jacksons "Will You Be There" til hans begravelsesceremoni.

I 2017 blev hun dommer i The Voice UK og samme år i den amerikanske udgave, The Voice US.

Udvalgt filmografi

Film 
 Dreamgirls (2006) – Effie White
 Sex and the City (2008) – Louise, Carries assistant
 Winnie Mandela (2011) – Winnie Mandela
 Cats (2019) – Grizabella
 Respect (2021) – Aretha Franklin

Tv-serier 
 American Idol (2004) – deltager
 The Voice UK (2017–19) – sig selv/dommer
 The Voice USA (2017–19) – sig selv/dommer

Referencer

Eksterne henvisninger 

 
 

Skuespillere fra USA
Oscar for bedste kvindelige hovedrolle
Afroamerikanere
Personer fra Chicago
Deltagere i American Idol
Rosario Dawson

Rosario Isabel Dawson (født 9. maj 1979 i New York) er en amerikansk skuespillerinde. Hun har optrådt i film som Men in Black II, Sin City, Clerks II, Rent, Death Proof, Welcome To The Jungle, Eagle Eye, og Seven Pounds.

Dawson blev født i New York City. Hendes forældre var 15 år gamle, da hun blev født. Hendes mor, Isabel, var en blikkenslager af puertoricansk og afro-cubansk afstamning, og hendes far, Greg Dawson, var en bygningsarbejder af indfødt amerikansk (Apache – Seminole) og irsk afstamning. Dawson har en yngre bror ved navn Clay (født 1983). Da Isabel var 21, brød hun ind i en forladt bygning på Lower East Side af Manhattan, hvor hun og hendes mand installerede VVS og elledninger, for at gøre bygningen til en BZ-bolig, hvor Rosario og hendes bror efterfølgende voksede op.

Udvalgt filmografi 
 Kids (1995)
 He Got Game (1998)
 Light It Up (1999)
 Josie and the Pussycats (2001)
 25th Hour (2002)
 Men in Black II (2002)
 The Adventures of Pluto Nash (2002)
 The Rundown (2003)
 Alexander (2004)
 Rent (2005) som Mimi.
 Sin City (2005)
 A Guide To Recognizing Your Saints (2006)
 Clerks II (2006)
 Death Proof (2007)
 Eagle Eye (2008)
 Syv liv (2008)
 Percy Jackson & lyntyven (2010)
 Unstoppable (2010)
 Sin City: A Dame to Kill For (2014)
 Marvel's Luke Cage (2016)
 Star Wars: The Mandalorian (2020)

 Kilder 
 Nicolas Barbano: Vilddyr løs i asfaltjunglen'' (TM Tidens Mand nr. 1, 2006)

Eksterne henvisninger 

 
 
 Rosario Dawson  på Tv.com

Skuespillere fra New York
Personer fra New York City
Morten Kjems

Morten Kjems (født 1965) er en tidligere dansk atlet. Han var medlem af Kolding KFUM (-1983), Viby IF (1986-1989), Aarhus 1900 (1990-).

Kjems er i dag lektor i samfundsfag og filosofi på Kolding Gymnasium .

Morten Kjems træner var Erik Barslev.

Internationale mesterskaber 
 1986 EM 200 meter 23. plads 21.84
 1986 EM 100 meter 27. plads 10.78

Danske mesterskaber 
  1990 60 meter inde 1 6.88
  1989 100 meter 10.71
  1988 200 meter 21.70
  1988 100 meter 10.69
  1987 200 meter 21.67
  1987 100 meter 11.06
  1986 100 meter 10.48
  1986 200 meter 21.67
  1983 200 meter 21.88

Eksterne henvisninger 
 DAF i tal – Morten Kjems

Noter 

Sprintere fra Danmark
Atleter fra Kolding KFUM
Atleter fra Viby IF
Atleter fra Aarhus 1900
Lærere fra Danmark
Peter Regli

Peter Regli (født 1963) er en tidligere dansk atlet. Han var medlem af Esbjerg AF (-1982), Viby IF (1983-1989) og Aarhus 1900 (1990).

Træner var Erik Barslev.

Regli er i dag tandlæge i Nakskov.

Nordiske mesterskaber 
  1985 60 meter

Danske mesterskaber 
  1987 100 meter 1 11.05
  1987 200 meter 2 22.02
  1985 200 meter 2 21.74
  1985 100 meter 3 10.79
  1984 200 meter 1 21.49
  1984 100 meter 2 10.61
  1983 100 meter 1 10.57
  1983 200 meter 2 21.61
  1982 100 meter 2 10.92

Personlige rekord 
 60 meter: 6,77 (1985)
 100 meter: 10,48 (1986)
 200 meter: 21,32 (1986)

Eksterne henvisninger 
 DAF i tal – Peter Regli

Sprintere fra Danmark
Atleter fra Esbjerg AF
Atleter fra Viby IF
Atleter fra Aarhus 1900
Bjørn Sætterstrøm

Bjørn Sætterstrøm (født 23. december 1982) er en dansk roer.

Sætterstrøm begyndte at ro i 2005. Han blev danmarksmester i 2009 i to-åres inrigger med styrmand.

Referencer

Eksterne henvisninger 

Roere fra Danmark
Personer fra Paris
Leryn Franco

Leryn Franco (født 1 marts 1982 i Asunción) er en spydkaster fra Paraguay, der af Village Life blev kåret som den smukkeste kvinde blandt de kvindelige atleter ved OL i Peking 2008.

Franco har tidligere stillet op i Miss Paraguay og Miss Bikini Universe.

Francos personlige rekord i spydkast er 55,38 kastet i maj 2007 i Fortaleza.

Noter 

Atleter fra Paraguay
Sanremo

Sanremo er en italiensk by, der blandt andet er kendt for at være mål for et af de største og mest prestigefyldte cykelløb, Milan-Sanremo, og den årlige Sanremo-festival.

Referencer

Eksterne henvisninger 

Byer i Liguria
Purdue University

Purdue University er et amerikansk universitet beliggende i West Lafayette i Indiana. Universitetet blev etableret den 6. maj 1869, og havde bl.a. Neil Armstrong, der senere blev den første mand på Månen, studerende på det.

Etableret i 1869
Universiteter i Indiana
Angakok

Angakok (Angakkuq, Angatkuq eller Ilisitsok) er den åndelige figur i inuitkulturen som svarer til en shaman.

Angakokker. foregiver, at de kan sætte sig i forbindelse med de usynlige magter gennem deres hjælpeånder; de bliver
derved mellemmænd mellem menneskene og det oversanselige. Uddannelsen til angakok begynder fra ungdommen og er lang; den foregår hemmeligt ved faste og påkaldelse af ånden under ophold på ensomme steder, indtil omsider lærlingen taber bevidstheden og ånden viser sig for ham, hvorefter han senere ved visse midler kan hidkalde den og benytte den til sit samfunds bedste.

En angakok må skaffe sig flere hjælpeånder, der yder forskellige tjenester: én som rådgivende, en anden som hjælper i fare, og atter andre bruges til hævn og ødelæggelse for fjender. Formålet med åndspåkaldelserne er i reglen at skaffe fangst og godt vejr, at helbrede syge, eller at udfinde årsagen til forefaldende ulykker. Angakokken foregiver, at han må begive sig på åndeflugt til fjerne steder, månen eller under havet for at undersøge og udrette det, som spørgsmålet drejer sig om.

Påkaldelsen af ånderne sker i mørke i selve huset, hvor angakokken sidder foran indgangen, nøgen, med hænderne sammenbundne på
ryggen og med trommen ved sin side og knastørre skind hængende foran indgangen. Under trommens stærke lyd og skindenes raslen kommer ånden til stede, og hvis det er oplysninger eller råd, som man forlanger, hører man angakokken spørge, og en stemme ligesom udefra svare, men på et særligt sprog, således at angakokken nærmere må forklare svaret.

Angakokker er i almindelighed de klogeste og mest forslagne hoveder, og de må have særlige anlæg for at kunne gøre et så mystisk og dæmonisk indtryk på forsamlingen som mulig. På grund af sin forbindelse med den usynlige verden kan en anset angakok have en vis magt over sine bofæller.

Noter

Litteratur 

 H. Rink: "Om Grønlændernes gamle Tro", Aarh. f. nord. Oldk. og Hist., 1868
 Holm: "Etnologisk Skitse af Angmagsalikerne", Meddelelser om Grønland., X. 1888
 Thalbitzer: "The heathen priests of East Greenland", Verh. des XVI. Intern. Amerikanisten-Kongresses, 1909

Se også 
 Afsnittet "Angakok og hjælpeånder" i opslaget om inuit

Eksterne henvisninger 

 Opslag af kommandør G.F. Holm i Salmonsens Konversationsleksikon bd. 1, s. 748
 Opslag i ODS
 J. Prytz Johansen: "Den østgrønlandske angakoqkult og dens forudsætninger" (Geografisk Tidsskrift, Bind 43; 1940)
 William Thalbitzer: "Eskimokulturen ved Angmagssalik (Ammassalik). lagttagelser fra et Ophold i Østgrønland 1905—1906" (Geografisk Tidsskrift, Bind 19; 1907)

Kultur i Grønland
Religion
Oskar Backlund

Johan Oskar Backlund (født 28. april 1846, død 29. august 1916 i Pulkova i Rusland) var en svensk astronom. Han var far til Helge Backlund.

Backlund, som var elev af Gyldén, blev i 1875 assistent ved Stockholms observatorium. I 1876 blev han ansat i Dorpat som observator, 1879 i Pulkova ved Sankt Petersborg og var fra 1895 dette observatoriums direktør.

1883 blev Backlund astronom ved Videnskabsselskabet i Sankt Petersburg; i dets memoirer har han offentliggjort sine afhandlinger over Enckes komet (Calculs et recherches sur la cométe d'Encke I-VI, 1892-98 og La cométe d'Encke I-III, 1908-11) og fik 1909 det Royal Astronomical Societys guldmedalje for disse arbejder.

Ved siden af har han publiceret flere afhandlinger samme sted vedrørende perturbationsteorien. Som direktør for observatoriet udgav han dets publikationer og fik oprettet en filial i Odessa.

Backlund udgav 2. bind af Gyldéns Traité analytique (Stockholm 1908) og var beskæftiget med det afsluttende 3. bind. I 1914 fik han Brucemedaillen fra Astronomical Society of the pacific.

Månekrateret Backlund er opkaldt efter ham.

Kilder 
 

Astronomer fra Sverige
Medlemmer af Kungliga Vetenskapsakademien
Medlemmer af Royal Society
Ansatte ved Uppsala Universitet
Gallisk (sprog)

Gallisk er det keltiske sprog, der blev talt i Gallien, Schweiz, det østlige Belgien og Vesttyskland, før det gradvist blev erstattet af vulgærlatin, hollandsk og tysk fra omkring det 6. århundrede.

Historie 
De tidligste kontinentale keltiske nedskrivninger, der kan dateres til så tidligt som den 6. århundrede f.Kr., er lepontiske. De blev fundet i det Cisalpine Gallien, og er skrevet med det etruskiske alfabet. Inskriptioner i det græske alfabet er dateret til at være fra den 3. århundrede f.Kr. Disse blev fundet i nærheden udmundingerne Rhône. Senere nedskrivninger har generelt været skrevet med det latinske alfabet. 

Gregor af Tours skrev i det 6. århundrede, at der var nogle folk fra hans region, der stadig talte gallisk.

Ordforråd

Talord 

Keltiske sprog
Uddøde europæiske sprog
Færøsk syge

Færøsk syge (færøsk: Føroyska sjúkan) er en dødelig recessivt nedarvet sygdom, der kun eksisterer på Færøerne. Den har ikke andre navne. 

Forskere mener, at omkring hver femogtyvende færing i dag er bærer af sygdommen, hvilket er en væsentlig forøgelse af risikoen for videreførsel siden sygdommens opståen. At være bærer betyder statistisk set, at en mand og en kvinde, som får børn sammen og som samtidig er bærerne, har risiko for at videreføre sygdommen til deres barn eller børn, og i dette tilfælde vil en fjerdedel af deres afkom få sygdommen. Et af 2000 nyfødte børn på Færøerne fødes med den færøske syge. Man ved at mindst 9 børn er født på Færøerne i perioden mellem 1978 til 2003.

Forskere har fundet frem til, at genmutationen fandt sted i bygden Oyri på Eysturoy. Alle patienter har forældre, som er efterkommere af en mand, der levede i denne bygd omkring 1630.
 
Det defekte gen bevirker, at et vigtigt enzym, der påvirker mange funktioner i kroppen, ikke produceres. Symptomerne kan være svage muskler og døvhed. Generelt er børnenes mentale tilstand normal, men på grund af omfattende fysiske handicap er de ude af stand til at klare sig uden hjælp. Patienter, der lider af færøsk syge, lever i gennemsnit ni år, nogle har dog overlevet sygdommen op i teenage-årene.

Den Færøske syge og Karnitintransportørdefekt (CTD) er to forskellige sygdomme, som har det til fælles, at de er arvelige sygdomme, som begge er mere almindelige på Færøerne end i andre lande.

Referencer

Eksterne henvisninger 
 Artikel i dagbladet Politiken. Kilde 
 Metaboliske sygdomme på Færøerne 

Sygdomme
Cellebiologi
Syge
Rick Rozz

Frederick DeLillo også kendt som Rick Rozz (født den 9. januar 1967) er en amerikansk guitarist, bedst kendt for sin tidligere position i det indflydelsesrige amerikanske dødsmetal-band Death, som han dannede sammen med Chuck Schuldiner og Kam Lee under navnet Mantas i 1983. Før denne dannelse havde han også optrådt i det kortvarige band Thatcher. DeLillo forlod Death i 1985 som følge af uenigheder, og sluttede sig til det andet indflydelsesrige dødsmetal-band Massacre. Gruppen gik dog i opløsning i 1987, og året efter sluttede DeLillo sig atter til Death sammen med Bill Andrews og Terry Butler, hvor han bidrog med sangskrivningen til det andet album Leprosy i 1988. Året efter blev han fyret, da de andre medlemmer ikke anså ham som en særlig kompetent musiker.

Fodnoter 

Death
Guitarister fra USA
Hans Pahlm Jensen

Hans Jørgen Pahlm Jensen (født 27 februar 1896 i Horsens – 1979) var en dansk atlet og cigarmager. Han var medlem af Horsens forenede Sportsklubber og en tid i 1915-1916 i Københavns IF.
Pahlm Jensen opnåede at blive dansk mester 10 gange. To af mesterskaberne i tikamp blev vundet på hjemmebanen, Østergade Sportsplads, og her satte han også to danske rekorder i længdespring. Første gang den 5. juli 1925 med et spring på 6,82, en rekord han forbedrede til 6,90 meter den 24. juli 1927, men denne rekord måtte han se gå sig af hænde allerede samme år, da Carl-Johan Marhauer från Sparta forbedrer til 6,98. Pahlm Jensen deltog tre gange på Danmarks atletiklandshold: Han debuterede i 1925 i Oslo mod Norge og Sverige, hvor han deltog i længdespring. Året efter i 1926 var han med i både længdespring og kuglestød i Stockholm mod Sverige og Norge. Hans sidste landskamp var i København i 1927 og igen var modstanderne Norge og Sverige og disciplinen var længdespring.

Danske mesterskaber 
  1928 Længdespring 6,76
  1928 Femkamp 
  1926 Længdespring 6,785 (mesterskabsrekord)
  1925 Længdespring 6,69
  1924 Femkamp
  1923 Længdespring 6,59
  1923 Tikamp 5950,580 point
  1923 Femkamp
  1922 Længdespring 6,56
  1922 Højdespring 1,70
  1922 Tikamp 5674,185 point
  1922 Femkamp
  1922 Længdespring 6,25
  1921 Tikamp 6148,450 point
  1921 Femkamp 
  1920 Højdespring 1,75
  1920 Længdespring 6,41
  1920 Tikamp 6187,08 point 
  1919 Tikamp 5731,59 point

Eksterne henvisninger 
 DAF i tal Pahlm Jensen
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

Mangekæmpere fra Danmark
Atleter fra Horsens fS
Atleter fra Københavns IF
Længdespringere fra Danmark
Anthony Bacon

Anthony Bacon (1558-1601) var en engelsk diplomat, søn af sir Nicholas Bacon.

Bacon måtte for sit helbreds skyld i en lang årrække (1578-91) bo i Sydfrankrig (Montauban), men vedligeholdt her en fortrolig forbindelse mellem
den engelske regering og de franske protestanter.

Efter sin tilbagekomst til England stod Bacon i nøje forhold til jarlen af Essex  Robert Devereux, og Bacon varetog på jarlens vegne underhandlinger med den franske kong Henrik IV.

Da Robert Devereux i 1600 faldt i unåde, stillede Bacon sig på jarlens side, mens den yngre broder Francis Bacon sluttede sig til jarlens fjender.

Kilder 
 

Diplomater fra England
Þórsmörk

Þórsmörk er en dal i Island som er opkaldt efter den nordiske gud Thor. Den ligger på det sydlige Island mellem gletsjerne Tindfjallajökull og Eyjafjallajökull. Øverst i dalen ligger Mýrdalsjökull. Da dalen er omgivet af høje fjelde har den et mildere klima end resten af det sydlige Island. Højlandsruten F261 forbinder Þórsmörk over Hvolsvöllur med Hringvegur 1.

Dalen ligger mellem elvene Krossá, Þröngá og Markarfljót. Det kan være farligt at krydse elvene, så selv om de ser uskyldige ud er det bedst at krydse dem i firehjulstrækkere ført af de lokalkendte folk. Vandrevejen fra Skógar til Landmannalaugar krydser Þórsmörk.
I den beskyttede dal er der grøn vegetation af mos, bregner og birkeskov. 

Det tidligere beboede Þórsmörk bestod oprindelig af 3 gårde, som ikke eksisterer mere. Da erosionen er et problem blev et stort område i 1924 fredet. Det var svært at drive landbrug i dalen og i nutiden er turisme den vigtigste indtægtskilde.

Þórsmörk har flere overnatnings- og indkøbsmuligheder samt en campingplads. Dalen er ikke kun vellidt af turister, men også af islændinge, der hvert år i den første juli-weekend fejrer sommerens begyndelse. Dalen er velegnet til at vandre i. Der tilbydes også forskellige guidede fjeld og gletsjerture.

Ekstern henvisning 
 Þórsmörk, der Wald des Donnergottes

Kilde 
 en:Þórsmörk

Dale i Island
Thorkild Holmquist-Olsen

Thorkild Holmquist-Olsen (født 9. november 1905 – april 1979) var en dansk atlet medlem i Københavns IF.

Danske mesterskaber 
  1929 200 meter 23.2
  1928 100 meter 11.3

Personlige rekord 
 100 meter: 11,2 (1929)
 200 meter: 23,3 (1929)
 Højdespring: 1,70 10. Juli 1924

Eksterne henvisninger 
 DAF i tal – Thorkild Olsen
 Københavns Idræts Forenings hjemmeside – KIF-ranglister 100 meter

Sprintere fra Danmark
Atleter fra Københavns IF
Hans Jensen (atlet)

Hans Jensen (født 4. juni 1903 – død 30. november 1983) var en dansk atlet medlem i Københavns IF. Han var på landsholdet 1927.

Danske mesterskaber 
  1930 Længdespring 6,56
  1929 Længdespring 6,68
  1927 Længdespring 6,73
  1926 Længdespring 6,59½

Personlige rekord 
 Længdespring: 6.82 10. juli 1928

Eksterne henvisninger 
 DAF i tal – Hans Jensen
 Københavns Idræts Forenings hjemmeside – KIF-ranglister Længdespring
 Københavns Idræts-Forening – Københavns Fodsports-Forening 24. oktober 1942 50 Aar. Udgivet i anledning af Københavns Idræts Forenings 50 års jubilæum 24. oktober 1942. Chr. Christiansens bogtrykkeri, København. 1942.

Længdespringere fra Danmark
Atleter fra Københavns IF
Facade (arkitektur)

Facade (af ital. facciata, opr. fra latin, facies = ansigt) betegner den ydre afslutning af en bygning. En facade (også benævnt eksteriør) er dermed det modsatte af en bygnings indre, dens interiør. Facade kan enten bruges i betydningen hovedfacade, altså en bygnings primære forside, eller til at beskrive alle bygningens lodrette sider mod flere verdenshjørner. Sidstnævnte beskrivelse hedder en facadetegning.

Facade i den første betydning er ofte i arkitekturhistorien blevet anvendt til at beskrive en bygnings primære, repræsentative lodrette afslutning, ofte vendt mod en gade, plads, torv, eller vej, eksempelvis en kirkes vestfacade. Frem til modernismen havde en bygning sædvanligvis én eller to primære facader, mens de øvrige sider var sekundære.

Siden modernismen er en bygnings ydre afslutning ofte blevet udformet mere demokratisk, med ligelig betoning af alle sider, hvilket har ført til, at facade således også kan anvendes i betydningen: alle ydre lodrette flader af en bygning, fx de fire sider på et typisk højhus.

I butikslivet har facaden en fremtrædende betydning. Når en ny butik flytter ind ændres facaden gerne så butikken får et passende udseende. Der er mange arkitektfirmaer der arbejder med at ændre facader. Mange bygninger af beton har i dag fået en ny facade fordi betonen er blevet skrøbelig og ikke tåler regn. Facadeelementer der kan forme en skal der kan give læ for vejr og vind konstrueres specielt til hver bygning. Facadeelementer er blevet mere udbredt og f.eks. IKEA har deres helt eget facadeudtryk.

Bygningsdele